Seán Mac Réamoinn - Vicipéid

# Seán Mac Réamoinn

### Ón Vicipéid, an chiclipéid shaor.

Ba iriseoir agus craoltóir raidió Éireannach é Séan Mac Réamoinn (1921 - 17 Eanáir 2007).

Rugadh i mBirmingham Shasana é i 1921, mac le Wilhelmena Bruen as Sligeach agus James Redmond as Buaile Mhaodhóg i Loch Garman. Fuair an bheirt pháistí a saolaíodh roimhe bás le fliú mór na bliana 1918-19, i ndiaidh an Chogaidh Mhóir. D'aistrigh an chlann ar ais go hÉirinn agus Seán an-óg, ag teacht go cathair na Gaillimhe ar deireadh, áit ar cuireadh Seán ar scoil i gColáiste Iognáid, scoil lán Ghaelach na nÍosánach. Rinne sé staidéar ar Ghaeilge is ar Fhraincis i gColáiste na hOllscoile Gaillimh, áit ar bhain sé céim mháistreachta amach sa Ghaeilge. Bhí sé gníomhach i gcumann drámaíochta na hollscoile agus i dTaibhdhearc na Gaillimhe.

Chaith sé seal i Roinn Gnóthaí Eachtracha i mBaile Átha Cliath i lár na 1940í agus i 1947 fuair sé post mar Outside Broadcasts Officer i Radió Éireann, ag taistil na tíre lena chomhghleacaí Séamus Ennis ag taifeadadh ceoil dhúchais. Ba thuairisceoir ón Róimh é ar Dhara Comhairle na Vatacáine sna 1960í. Ceapadh é ina Cheannasaí Clár Raidió i 1974 agus ina dhiaidh sin ina stiúrthóir ar Ghnóthaí Eachtracha RTÉ. Bhí ailt á scríobh aige san Irish Times (Tuarascáil), i Scéala Éireann (An Mhuintir s'Againne) agus in irisí éagsúla. Bhí sé páirteach i mbunú Chumann Merriman agus ghlac sé páirt sna scoileanna Samhraidh is Geimhridh ar feadh na mblianta. Bhí Gàidhlig agus Breatnais aige agus fuair sé ard ghradam ag an Eisteddfod.

Fuair sé bás in Ospidéal Naomh Uinsionn i mBaile Átha Cliath ar an 17ú Eanáir 2007.

Is síol é an t-alt seo. Cuir leis, chun cuidiú leis an Vicipéid.
Má tá alt níos forbartha le fáil i dteanga eile, is féidir leat aistriúchán Gaeilge a dhéanamh.

Retrieved from "http://ga.wikipedia.org../../../s/e/%C3%A1/Se%C3%A1n_Mac_R%C3%A9amoinn_33d5.html"

Catagóirí: Síolta | Iriseoirí Éireannacha | Craoltóirí Éireannacha | Daoine a rugadh i 1921 | Básanna i 2007

##### Views

- Alt
- Plé
- Leagan reatha

##### Cuardaigh